CELEX: 62009TJ0051
Language: lt
Date: 2010-07-07
Title: 2010 m. liepos 7 d. Bendrojo Teismo (septintoji kolegija) sprendimas. # Europos Komisija prieš Antiche Terre Soc. coop. rl Società Agricola Cooperativa. # Arbitražinė išlyga - Programa Europos energetikos technologijoms skatinti (Thermie) - Sutartis dėl elektrinės, kurioje elektrai gaminti būtų taikomas novatoriškas iš žemės ūkio ir miškininkystės gaunamos biomasės deginimo procesas, statybos Umbertidėje (Italija) projekto įgyvendinimo - Esminis sutarties vykdymo sąlygų pakeitimas - Sutarties nutraukimas - Sumokėtų sumų grąžinimas - Palūkanos. # Byla T-51/09.

2010 m. liepos 7 d. Bendrojo Teismo (septintoji kolegija) sprendimas Komisija prieš Antiche Terre
      (Byla T‑51/09)
      „Arbitražinė išlyga – Europos energetikos technologijų skatinimo programa (Thermie) – Sutartis dėl elektrinės, kurioje elektrai gaminti būtų taikomas novatoriškas iš žemės ūkio ir miškininkystės gautos biomasės
         deginimo procesas, statybos Umbertidėje (Italija) projekto įgyvendinimo – Esminis sutarties vykdymo sąlygų pakeitimas – Sutarties nutraukimas – Sumokėtų sumų grąžinimas – Palūkanos“
      
      Procesas – Kreipimasis į Bendrąjį Teismą remiantis arbitražine išlyga (EB 238 straipsnis) (žr. 46, 50–60, 79–82, 85 punktus)
      Dalykas 
      
         Pagal EB 238 straipsnį pareikštas ieškinys, kuriuo Komisija prašo priteisti iš 
               Antiche Terre 
               sumas, kurias Europos bendrija sumokėjo pagal sutartį Nr. BM/188/96, 1996 m. gruodžio 23 d. sudarytą su trimis bendrovėmis,
                  tarp kurių – 
               
               Antiche Terre
               , dėl dalies 
               Thermie
                programos.
            Rezoliucinė dalis
      1.         Priteisti iš Antiche Terre Soc. coop. rl Società Agricola Cooperativa Europos Komisijai 479 332,40 EUR sumą ir Italijos teisės aktais nustatyto dydžio palūkanas už laikotarpį nuo 2004 m. sausio
         4 d. iki visiško skolos sumokėjimo ir atimti iš priteistos sumos 461 979 EUR, kuriuos Komisija, pasinaudojusi jai išduota
         banko garantija, susigrąžino 2005 m. sausio 25 d. 
      
      2.         Atmesti likusią ieškinio dalį.
      3.         Priteisti iš Antiche Terre bylinėjimosi išlaidas.